প্রত্যক্ষদর্শীরা জানিয়েছে, শনিবার রাত আটটার দিকে উপজেলা আওয়ামী লীগ ও অঙ্গসংগঠনের নেতাকর্মীরা দলীয় কার্যালয়ে হরতাল বিরোধী এক সভার আয়োজন করে। রাত নয়টার দিকে উপজেলা আওয়ামী লীগের সহ-সভাপতি নুরুল ইসলাম মৃধার নেতৃত্বে একটি মিছিল আমতলী শহর  প্রদক্ষিণ করে। এসময় নেতাকর্মীরা আমতলী সদর রোডের পশ্চিম মাথায় অবস্থিত উপজেলা বিএনপির কার্যালয়ে ভাঙচুর চালায়। পরে মিছিলটি এ.কে স্কুল এলাকায় পৌঁছে সেখানে অবস্থিত আমতলী কওমী মাদ্রাসাতেও ভাঙচুর চালায়।